Ehdotus Euroopan parlamentin ja neuvoston direktiiviksi elintarvikkeiden ja elintarvikkeiden ainesosien valmistamisessa käytettäviä uuttamisliuottimia koskevan jäsenvaltioiden lainsäädännön lähentämisestä annetun direktiivin 88/344/ETY muuttamisesta kolmannen kerran /* KOM/96/0375 lopull. - COD 96/0195 */



Virallinen lehti nro C 278 , 24/09/1996 s. 0025



Ehdotus Euroopan parlamentin ja neuvoston direktiiviksi elintarvikkeiden ja elintarvikkeiden ainesosien valmistamisessa käytettäviä uuttamisliuottimia koskevan jäsenvaltioiden lainsäädännön lähentämisestä annetun direktiivin 88/344/ETY muuttamisesta kolmannen kerran (96/C 278/08) (ETA:n kannalta merkityksellinen teksti) KOM(96) 375 lopull. - 96/0195(COD) (Komission esittämä 23 päivänä heinäkuuta 1996) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, noudattavat perustamissopimuksen 189 b artiklassa määrättyä menettelyä, sekä katsovat, että elintarvikealan tiedekomitea on tarkistanut uudelleen kaikki direktiivissä tarkoitetut uuttamisliuottimet tarkoituksenaan korvata väliaikaiset, vuonna 1981 vahvistetut hyväksyttävät päiväannokset (ADI-arvot) lopullisilla arvioinneilla; tämä ei ole vieläkään ollut mahdollista, sillä tarvittavia, teollisuudelta pyydettyjä tietoja ei ole saatu; saatujen tietojen pohjalta elintarvikealan tiedekomitea on voinut vahvistaa lausuntonsa, joka koskee suurinta osaa liuottimista; tietyissä elintarvikkeissa esiintyvien liuotinjäämien enimmäismääriä voidaan pienentää, tiettyjä liuottimia ei enää käytetä ja näin ollen ne olisi poistettava, direktiiviin voidaan lisätä muita aineita tieteen kehityksestä johtuen; olisi hyväksyttävä uusi liuotin, jota tiedekomitean lausunto puoltaa, tarvittavat muutokset, joissa otetaan huomioon tieteen ja tekniikan kehitys, muodostuvat teknisistä toimenpiteistä; menettelyn yksinkertaistamiseksi ja nopeuttamiseksi on suotavaa uskoa näiden toimenpiteiden toteuttaminen komissiolle, ja tällaisen menettelyn avulla innovaatioiden markkinoille saattaminen tapahtuu nopeammin, mikä hyödyttää sekä teollisuutta että kuluttajia, OVAT ANTANEET TÄMÄN DIREKTIIVIN: 1 artikla Muutetaan neuvoston direktiivi 88/344/ETY (1) seuraavasti: 1. Lisätään 4 artiklaan uusi a alakohta: "a) liitteeseen tarvittavat muutokset, joissa otetaan huomioon tieteen ja tekniikan kehitys liuotinten käytössä, niiden käytön edellytyksissä.". Aikaisemmat a, b ja c alakohdat muuttuvat vastaavasti b, c ja d alakohdiksi. 2. Muutetaan direktiivin liite seuraavasti: a) I osa: Poistetaan aine butyyliasetaatti. b) II osa: Muutetaan ainetta heksaani koskeva kohta seuraavasti: ">TAULUKON PAIKKA> " Kaksi sivun alalaidassa olevaa alaviitettä säilyy muuttumattomana. c) III osa: - Poistetaan aine metyyli-propan-1-oli. - Lisätään seuraava aine: ">TAULUKON PAIKKA> " 2 artikla 1. Jäsenvaltioiden on muutettava lakeja, asetuksia ja hallinnollisia määräyksiä siten, että: - tämän direktiivin mukaisten tuotteiden kaupanpitäminen on sallittua viimeistään 1 päivänä heinäkuuta 1997; - tuotteiden, jotka eivät ole tämän direktiivin mukaisia, kaupanpitäminen on kiellettyä 1 päivästä tammikuuta 1998. Niiden on ilmoitettava asiasta komissiolle viipymättä. 2. Jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) EYVL N:o L 157, 24.6.1988, s. 28